Matkustusluokasta riippumatta saat aina tuoda Turkish Airlinesin lennolle yhden enintään 8 kg painavan käsimatkalaukun, jonka koko on enintään 23 x 40 x 55 cm. Lisäksi mukana saa olla yksi kädessä pidettävä esine, kuten puhelin tai kamera. Muita matkatavaroita koskevat rajoitukset riippuvat matkustusluokasta ja reitistä.
Economy-luokan lippuun sisältyy yleensä yksi enintään 30 kg painava ruumaan kirjattava matkatavara, jonka ulkomittojen summa saa olla enintään 158 cm. Yhtiön Miles & Smiles -kanta-asiakasohjelman Classic Plus-, Elite- ja Elite Plus -jäsenille painoraja on korkeampi. Business-luokassa rajoitukset ovat muuten samat, mutta käsimatkatavaroita saa tuoda yhden sijaan kaksi ja ruumaan kirjattavan matkatavaran painoraja on 40 kg. Huomaathan, että paino- tai mittarajojen ylityksestä joutuu aina maksamaan tuntuvan lisämaksun.